钦定古今图书集成/明伦汇编/交谊典/第069卷 > 《周礼》 > 《地官》
## 钦定古今图书集成/明伦汇编/交谊典/第069卷 > 《周礼》 > 《地官》

《大司徒》施十有二教，八曰以誓。教恤，则民不怠。

〈订义〉黄氏曰：“祭祀有誓，军旅有誓。”《锷》曰：“民之所以倦怠不勤，视人危难，不趋赴而救之者，以不知困恤之道也。必以誓而教之，设为誓戒之辞，训以乡党之义，使之患难必相救，疾病必相扶持，出入必相友，守望必相助，死生不背负。彼时患难之际，被发缨冠而往救之矣，安敢有怠惰之心哉？

《封人》凡大盟，则饰其牛牲。”

〈订义〉易氏曰：“《大盟》有载书之牛。”